PATVIRTINTA

Rumšiškių kultūros centro direktoriaus

2025 m. sausio 21 d. įsakymu Nr. V-2

|  |
| --- |
| Direktorė Modesta Kalinauskienė  (biudžetinės įstaigos vadovas)  2025-01-21 Nr. 2  Rumšiškės |

**RUMŠIŠKIŲ KULTŪROS CENTRO**

**VALYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Rumšiškių kultūros centro (toliau – Centras) valytojas yra darbuotojas, priskiriamas darbininkams, pareigybės kodas – 9112.

1.1. Pareigybės lygis – D.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2. Darbuotojas, einantis šias pareigas, turi atitikti šiuos specialius reikalavimus:

2.1. Rumšiškių kultūros centro patalpų valytoju priimamas dirbti asmuo, turintis medicinos įstaigos leidimą tą darbą atlikti.

2.2. Valytojas budi, tvarko ir valo jam paskirtus plotus ir patalpas, laikydamasis jų tvarkymo eiliškumo ir nuoseklumo.

2.3. Valytojo pareigoms priimamas asmuo, kuris gali turėti nebaigtą vidurinį išsilavinimą ir sugeba savarankiškai dirbti.

2.4. Kai valytojo nėra darbe dėl pateisinamų priežasčių, jo pareigas atlieka kitas darbuotojas pagal įstaigoje nustatytą darbuotojų tarpusavio pakeičiamumą.

2.5. Valytojui netaikomi išsilavinimo ar profesinės kvalifikacijos reikalavimai.

2.6. Savo darbe vadovautis Centro nuostatais, vidaus darbo tvarkos taisyklėmis, Centro direktoriaus įsakymais.

2.7. Privalo išmanyti:

2.7.1. dezinfekcijos ir plovimo priemonių paskirtį ir koncentraciją;

2.7.2. higienos reikalavimus;

2.7.3. įrengimų paskirtį ir eksploatacijos reikalavimus;

2.7.4. darbo, priešgaisrinės saugos ir elektrosaugos reikalavimus.

2.7.5. Būti pareigingam, darbščiam, sąžiningam, gebėti bendrauti.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

3.1. Valyti Centro patalpas vadovaujantis Centro patalpų ir inventoriaus valymo ir dezinfekavimo tvarkos aprašu.

3.2. Dirbti pagal patvirtintą darbo grafiką.

3.3. Valyti Centro direktoriaus įsakymu paskirtus valymo plotus.

3.4. Nuolat rinkti šiukšles į tam skirtus maišus bei išmesti į specialius konteinerius.

3.5. Vėdinti patalpas pagal poreikį.

3.6. Laistyti paskirtuose plotuose auginamas gėles.

3.7. Valyti langus, laikantis darbų saugos reikalavimų du kartus per metus. Esant reikalui ir dažniau.

3.8. Taupyti vandenį ir elektros energiją.

3.9. Vykdyti Centro direktoriaus pavedimus.

\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)